Kurt Darren in motorongeluk. | Die Vryburger
Kurt Darren is in die Netcare Milpark-hospitaal se intensiewe sorgeenheid opgeneem nadat hy vroeg Sondagogend in ‘n motorongeluk was.
Sy toestand word as ernstig maar stabiel beskryf.
Aanvanklik was gevrees dat sy nek en rug gebreek is, maar die aanduidings is dat hy slegs agt van sy ribbes gebreek het.
Darren is per helikopter van die ongelukstoneel in Kameelfontein na die hospitaal vervoer. Twee ander persone wat saam met Darren in die motor was, is ook beseer. Die een persoon is na die H.F. Verwoerd Hospitaal met ernstige gesigsbeserings geneem terwyl die ander by die Montana Hospitaal versorg word.
Skynbaar was die drie op pad huis toe nadat hulle ‘n rugbywedstryd by vriende gekyk het, toe die ongeluk gebeur het.
Darren se vrou, Dunay, is tans in Europa. Alle opkomende konserte sal voorlopig gekanselleer word. Selfoon-toepassing se vele funksies verbeter veiligheid
Meer akkurate statistieke, ’n vinniger reaksietyd ná bedreigings en die monitor van misdaad in jou omgewing.
Dit is van die funksies wat ’n nuwe veiligheidstoepassing, genaamd Die Plaaswag wat deur Vrystaat Landbou (VL) bekend gestel is, gebruikers kan bied.
Volgens Gerhard Kriel, Hoof Uitvoerende Beampte van VL, werk die toepassing of toep met ’n paniekknoppie en sal dit VL se lede, landbouers én die publiek help om veiligheid te verbeter.
Dit kan boonop ook eers vir ’n gratis proeftydperk van 30 dae afgelaai word. Die toep, waarvan VL ’n vennoot is, is deur ’n tegnologiemaatskappy Piri ontwikkel en kos slegs R24.99 per maand. Dit kan by die Google Play Store of die App Store afgelaai word.
Kriel sê die toepassing is egter nie net vir landbouers van waarde nie. Enige lid van die publiek kan dit aflaai en dit kan ook in stede en dorpe gebruik word.
“Verder maak dit ook voorsiening vir die laai van misdaad-insidente op landbougrond en kan jy ook versoek om in ’n sekere radius, byvoorbeeld van 10-300km, al die ander misdade in jou omgewing waar te neem,” sê Buys.
Om die toepassing af te laai en vir meer inligting, besoek www.dieplaaswag.co.za